Instruks varme arbeider

**Informasjon om dokument og endringshistorikk:**

|  |  |
| --- | --- |
| Prosess/delprosess eller kategori i KS/ NB | HMS - generelt |
| Revisjonsansvarlig | Fagansvarlig HMS | Felles dokument i Sør og Øst | Felles |
| Godkjenningsansvar | Adm. Direktør | Publiseres i Nettbiblioteket  | ØST,ENTR,KONS |
| **Ver.** | **Dato** | **Utført av** | **Kort beskrivelse av endringen:** |
| 1.0 | 15.10.2024 | Ruben Bøhn | Nytt felles dokument i Glitre Nett. Nytt dokument erstatter ListitemID:3037 (tdl. versjon i Sør) som utgår.  |

# Innholdsfortegnelse

[Innholdsfortegnelse 1](#_Toc169099009)

[1. Formål 2](#_Toc169099010)

[2. Omfang 2](#_Toc169099011)

[3. Målgruppe 2](#_Toc169099012)

[4. Beskrivelse 2](#_Toc169099013)

[5. Avviksbehandling, korrigerende og forebyggende tiltak 3](#_Toc169099014)

[6. Dokumentreferanser 3](#_Toc169099015)

[7. Ikrafttredelse 3](#_Toc169099016)

[8. Vedlegg 3](#_Toc169099017)

[8.1 Vedlegg 1: "Arbeidsinstruks ved utførelse av varme arbeider" 3](#_Toc169099018)

[8.2 Vedlegg 2 - Sjekkliste ved utførelse av varme arbeider 4](#_Toc169099019)

# Formål

Denne instruksen skal sikre at varme arbeider utført på Glitre Netts eiendommer/anlegg utføres på en forsvarlig måte.

# Omfang

Med varme arbeider menes arbeider hvor det benyttes maskiner og utstyr som genererer gnister og varme som kan føre til brann. Varme arbeider omfatter bruk av åpen flamme, varmluft, sveise-, skjære – og/eller slipeutstyr.

Instruksen gjelder ved utførelse av varme arbeider i alle miljøer hvor det er risiko for at brann kan oppstå.

Unntatt er varme arbeider som utføres i spesielt tilrettelagte rom som en del av den daglige virksomheten. Rommet skal være skilt fra annen virksomhet som egen branncelle. Denne skal ha ubrennbare overflater.

# Målgruppe

Denne instruksen gjelder og retter seg mot egne Glitre Nett ansatte og eksterne firma som skal utføre varme arbeider på/ved anlegg tilhørende Glitre Nett og anlegg der Glitre Nett er ansvarlig for driften. Den retter seg også mot ansatte som leder eller engasjerer personell som skal utføre varme arbeider.

Dersom varme arbeider skal utføres av ekstern håndverker/entreprenør må det sørges for at instruksens krav reguleres i egen avtale eller kontrakt med denne.

# Beskrivelse

Varme arbeider skal foregå fullt forsvarlig og iht. denne instruks. Ansatte med lederoppgaver skal sørge for at underlagt personell kjenner og følger instruksen. Det samme gjelder personer som engasjerer personell for utførelse av varme arbeider.

**Det skal alltid forsetas en risikovurdering/SJA av forhold på arbeidsstedet og mot brannfarer før arbeidet starter, og utførende skal ha gyldig varmt arbeid kurs, samt det skal utpekes en brannvakt.**

Skjemaene for varmt arbeid skal benyttes ved ukjente arbeidsoppgaver eller risikoforhold, dersom det ikke er rutine.

"Arbeidsinstruks for utførelse av varme arbeider" (se vedlegg 1) – eller -

"Sjekkliste for utførelse av varme arbeider" (vedlegg 2) skal:

gjennomgås i fellesskap og fylles ut før igangsetting av arbeidet finnes på arbeidstedet inntil arbeidet er ferdig supplere selve SJA-en.

Alt brennbart materiale i risikoområdet der varmt arbeid utføres, skal være fjernet eller beskyttet.

Åpninger i gulv, vegger og tak i risikoområdet der varmt arbeid utføres skal være tettet.

Godkjent slokkeutstyr, minimum 2 stk. 6 kg pulverapparat, med minimumseffekt 34A (anbefalt minimum effektklasse 43A) 233B C skal være lett tilgjengelig, . Ett håndslokkeapparat kan erstattes med brannslange med innvendig diameter minimum 19 mm påsatt vann frem til strålerøret.

Navngitt brannvakt skal være til stede og kontinuerlig vurdere risiko for brann under arbeidet, i pauser og minst en time etter at arbeidet er avsluttet. Utførende kan være brannvakt der brannrisikoen vurderes som lav.

Brannvakt og utførende skal ha gyldig sertifikat for utførelse av varme arbeider fra Norsk brannvernforening eller samarbeidende organisasjon i øvrige nordiske land for den type arbeid som skal utføres.

Det skal ikke brukes åpen flamme på nye og tidligere tekkede tak med følgende unntak:

dersom det er minst 60 cm avstand til åpninger, gjennomføringer, sluk, gesimser, bordtakbeslag og lignende når takkonstruksjonen består av kun ubrennbare materialer.

dersom det er minst 60 cm avstand til åpninger, gjennomføringer, sluk, gesims, bordtakbeslag og lignende når takkonstruksjonen består av brennbare materialer og det øverste laget er beskyttet med minst 30 mm ubrennbar isolasjon.

**Gass under trykk** (brennbargass og/eller ren oksygen under trykk)

Når det foregår arbeid i anlegg som krever gass under trykk må dette markeres med et skilt på hver inngang til stasjonen så lenge arbeidet foregår.

Skilt som monteres midlertidig ved utgangen(e) av stasjonen kan eventuell festes med magneter.

Type skilt:


# Avviksbehandling, korrigerende og forebyggende tiltak

Iht. prosedyre 0002/08 – Prosedyre for registrering og behandling av uønskede hendelser/ forbedringsforslag (RUH/FF)

# Dokumentreferanser

Forskrift om utførelse av arbeid – kap 5 Varmt arbeid.

Norsk brannvernforening: <http://www.brannvernforeningen.no/Sertifisering/Varme-arbeider>

# Ikrafttredelse

Denne instruksen gjøres gjeldende fra 01.09.2024.

# Vedlegg

## Vedlegg 1: "Arbeidsinstruks ved utførelse av varme arbeider"

Arbeidsinstruksen (skjemaet) er også tilgjengelig gjennom Norsk brannvernforenings nettside: <http://www.brannvernforeningen.no/novus/upload//Arbeidsinstruks%202015.pdf>

## Vedlegg 2 - Sjekkliste ved utførelse av varme arbeider

Arbeidssted: Dato:

|  |  |  |
| --- | --- | --- |
| **Kontrollpunkter før arbeidet starter ved utførelse av SJA:** | **Ja** | **Ikke relevant** |
| Brannvakt og utførende skal ha gyldig sertifikat for utførelse av varme arbeider |  |  |
| Arbeidsstedet og de nærmeste omgivelsene er ryddet og rengjort  |  |  |
| Fare for skogbrann er vurdert og funnet forsvarlig |  |  |
| Brennbart materiale og væsker som ikke kan fjernes, er tildekket med teppe/presenning i brannhemmende materiale |  |  |
| Åpninger og sprekker i gulv, vegger og himlinger er vurdert tettet |  |  |
| Skjulte rom som trebjelkelag, ventilasjons- og avsugskanaler, nedforinger og rør er kontrollert |  |  |
| Godkjent slokkeutstyr, minimum 2 stk. 6 kg pulver-håndslukkeapparat, med minimumseffekt 34A 233B C skal være lett tilgjengelig. Ett håndslukkeapparat kan erstattes med brannslange med diameter minimum 19 mm påsatt vann frem til strålerøret. |  |  |
| Det er undersøkt om det foreligger noe forbud mot bruk av ild på det sted hvor arbeidet tenkes utført |  |  |
| Gassflasker står oppreist, er sikret mot å velte og plassert slik at de lett kan fjernes i branntilfelle |  |  |
| Arbeidsutstyret er feilfritt, med tilbakeslagsventil, hanske og avstengningsnøkkel ved autogensveis |  |  |
| Å energi sin ledelse på arbeidsplassen er varslet og har gitt godkjenning dersom automatisk alarm- og slokkeanlegg må kobles ut pga. arbeidet |  |  |
| Rømningsveier og manuelle brannmeldere er tilgjengelig, og fri for blokkeringer |  |  |
| Brannvakt er utpekt av den som er ansvarlig for utførelsen av varme arbeidet  |  |  |
| Navngitt brannvakt skal være til stede og kontinuerlig vurdere risiko for brann under arbeidet og en time etter arbeidets slutt. Dersom dette er nødvendig, også under pauser i arbeidet |  |  |
| Utførende kan være brannvakt dersom brannrisikoen er svært lav |  |  |
| **Kontrollpunkter når arbeidet er avsluttet iht. utført SJA:** |  |  |
| Etterkontroll er foretatt slik at det ikke er fare for at brann kan oppstå |  |  |
| Arbeidsplassen holdes under oppsikt inntil man har forvisset seg om at eventuell brannfare er eliminert |  |  |
| Utkoblede sløyfer og detektor(er) er innkoblet via alarmsentral |  |  |
| Branndører er lukket  |  |  |
| Arbeidsstedet er ryddet og gass(beholdere) er plassert i sikker avstand fra arbeidsstedet |  |  |
| Ved skifte av brannvakt (nattevakt) befares arbeidsplassen, utført SJA gjennomgås og ny ”ansvarlig for tiltak” påføres  |  |  |

|  |  |  |
| --- | --- | --- |
| **Varme arbeider med åpen flamme på tak** | **Ja** | **Ikke relevant** |
| Åpen flamme på tidligere tekkede tak er forbudt og skal bare unntaksvis foretas, og da iht. forsikringsselskapenes sikkerhetsbestemmelser  |  |  |
| **Varme arbeider - eksplosjonsfarlige rom** |  |  |
| Før varmt arbeid i eksplosjonsfarlige rom er selskapets ledelse på arbeidsplassen kontaktet og arbeidet er gjennomgått |  |  |
| Det foretas måling av mulig brennbare gasser rett før og kontinuerlig under arbeidet |  |  |
| Acetylen-/oksygenbeholdere er ikke tatt med inn i rommet |  |  |
| Det er sørget for god ventilasjon |  |  |

Sjekkliste gjennomgått av utførende:

Brannvakt signert: